Jordi Pujol Ferrusola ja declara a l'Audiència Nacional a petició pròpia - Empordà\nSobre la fortuna d'Andorra\nJordi Pujol Ferrusola ja declara a l'Audiència Nacional a petició pròpia\nEl primogènit dels Pujol ha arribat a l'Audiència Nacional amb un maletí amb documents i preveu una compareixença llarga\nACN 11.02.2016 | 11:21\nJordi Pujol Ferrusola a la porta de l´Audiència. ACN\nJordi Pujol Ferrusola declara des de les 10.40 del matí a l'Audiència Nacional a petició pròpia davant del jutge José de la Mata, que l'investiga per delictes de blanqueig i delicte fiscal. El primogènit de l'expresident de la Generalitat ha arribat a l'Audiència Nacional amb un maletí suposadament ple de documents amb què vol convèncer el jutge que no va organitzar cap trama delictiva, com li atribueix De la Mata. La Fiscalia i el magistrat tenen sobre la taula els documents que els ha enviat la justícia andorrana que posen de manifest que Jordi Pujol Ferrusola gestionava comptes que van registrat ingressos de 31,8 milions d'euros en diverses divises. Segons el jutge els Pujol han "orquestrat durant anys una estratègia compartida i coordinada per fer diversos negocis econòmics, generar rèdits, ocultar-los i distribuir-los entre tots d'acord a criteris establerts". Compareix després que aquest dimecres ho fes els seus pares, Jordi Pujol i Soley i Marta Ferrusola, investigats també per blanqueig de diners. L'expresident va negar cap tipus de connexió amb els negocis dels seus fills i va reiterar que l'origen dels diners que els Pujol tenien a Andorra és fruit de l'herència que els va deixar l'avi Florenci.\nSegons la defensa, aquest dijous Pujol Ferrusola té intenció d'explicar fil per randa totes les operacions on el jutge veu indicis d'irregularitats així com els comptes de que disposava a l'estranger, en una compareixença que preveu llarga i que ha estat demanada pel mateix primogènit de l'expresident.\nÉs la segona vegada que Pujol Ferrusola declara a l'Audiència Nacional, tot i que està imputat des del febrer del 2014 juntament amb la seva dona Mercè Gironés, per una denúncia inicial de la seva exparella, Maria Victòria Álvarez, que va explicar que feia viatges a Andorra amb maletes carregades de bitllets de 500 euros.\nPrevisiblement desplegarà el mateix argument que va utilitzar el 15 de setembre del 2014, quan va explicar al jutge Pablo Ruz –que instruïa el cas abans de no ser renovat a l'Audiència Nacional- que els ingressos que ha registrat durant aquests anys són fruit de les comissions per tasques d'assessorament, consultoria o intermediació, i d'operacions lícites.\nEl jutge investiga l'origen dels 31,8 milions d'euros que segons les autoritats andorranes havia dipositat a comptes d'aquest país. Sospita que Jordi Pujol Ferrusola havia articulat un entramat de societats instrumentals que tenien com a objectiu canalitzar el cobrament de comissions il·legals, ocultar-les al fisc i distribuir els diners entre la família.\nSegons el jutge, Pujol Ferrusola va cobrar a través d'aquestes societats 11,5 milions d'euros per part de constructores per serveis no especificats. Sosté que Pujol Ferrusola feia ús de "contractes simulats" i "factures falses" per rebre diners d'empreses que alhora rebien encàrrecs de l'administració pública a Catalunya. Algunes d'aquestes societats de Pujol Ferrusola són Iniciatives Marketing i Inversions i Projecte Marketing CAT.


Rull assegura que Convergència complirà i el 9-N "posarem les urnes" - Regió7 :: El Diari de la Catalunya Central\nRull assegura que Convergència complirà i el 9-N "posarem les urnes"\nEl dirigent de CDC augura que els propers quatre mesos seran els més importants de la història recent\nJosep Rull, ahir, després de la reunió de la direcció de CDC acn\nEl coordinador general de CDC, Josep Rull, va contestar ahir al líder d'ERC, Oriol Junqueras, i va afirmar que "som gent seriosa que complim amb els compromisos", de manera que el proper 9 de novembre "posarem les urnes", i va garantir "unitat" perquè Catalunya pugui decidir el seu futur. La nova direcció col·legiada de CDC es va reunir ahir per primera vegada després del parèntesi estival, amb Rull al capdavant, per tal de preparar un intens calendari polític, marcat per la consulta sobiranista, la refundació del partit, el cas Pujol i el debat de política general de mitjan setembre. En declaracions als mitjans de comunicació una vegada conclosa la reunió de la direcció del partit, que va durar gairebé tres hores, el número dos de CDC va treure ferro a les advertències del president d'ERC, el qual dimarts passat va assegurar que no hi hauria nous acords amb CiU si "no es complia" els actuals, en una clara referència al referèndum sobre la independència de Catalunya previst per al proper 9 de novembre.\n"Nosaltres som gent seriosa i complim els pactes. Hi ha un element bàsic perquè el procés culmini amb èxit, que és la unió, ja hem construït una unitat molt sòlida i la mantindrem", va garantir el dirigent de CDC i, en aquest sentit, va insistir que "posarem les urnes" el 9 de novembre perquè Catalunya pugui decidir el seu futur.\nEn aquest context, Rull va indicar que CDC vol ser una "eina útil" per als ciutadans davant el quadrimestre "més transcendent de la història recent de Catalunya", amb el repte de la consulta sobiranista del 9 de novembre. "Posarem les urnes. Catalunya vol decidir el seu futur i, per tant, comencem aquest curs amb molta força i energia, sabent les dificultats que tenim, però volem donar confiança als ciutadans i la determinació per afrontar aquest repte democràtic del dret a decidir", va dir de forma categòrica el número dos de Convergència Democràtica.\nAixí, el coodinador general de la formació va assegurar que a CDC "tenim molt clar cap on volem anar", i va apel·lar reiteradament a la "unitat" entre els diferents partits que estan a favor de la consulta sobre la independència perquè el procés sobiranista culmini amb "èxit". A la reunió ordinària que ahir va celebrar CDC per preparar el nou curs polític hi va participar la nova direcció col·legiada del partit, que està integrada per deu persones, amb l'excepció de Pere Macias, que es trobava al Congrés dels Diputats. Aquesta nova direcció col·legiada del partit serà ratificada en el Consell Nacional que Convergència va convocar per al dissabte 6 de setembre, amb la vista posada en la seva refundació després de l'era Pujol.\nPer la seva banda, el conseller de Cultura de la Generalitat de Catalunya, Ferran Mascarell, va fer una crida al consens després que el president d'ERC, Oriol Junqueras, alertés el President de la Generalitat, Artur Mas, que "els acords futurs dependran del compliment dels acords presents". El titular de la cartera de Cultura va dir, a més a més, que les paraules del republicà no s'havien de prendre com una amenaça.


Arts Santa Mònica presenta 55 fotografies de Rémi Ochlik, mort a Homs en un atac de les tropes governamentals\nUna selecció de 55 fotografies, preses durant les "primaveres àrabs" a Tunísia, Egipte, Líbia i Síria pel francès Rémi Ochlik, es mostren des d'avui a l'Arts Santa Mònica de Barcelona en una exposició homenatge al fotògraf assassinat a Síria juntament amb la periodista nord-americana Marie Colvin.\nRedacció 02/05/2012 - 14.13 Actualitzat 03/05/2012 - 07.52\nEl fotògraf francès Rémi Ochlik, en una imatge d'arxiu\nL'exposició, que es mostra a l'Arts Santa Mònica de Barcelona fins al 2 de juny, anirà després, a Perpinyà, Atenes, Chicoutimi (Quebec, Canadà) i Estrasburg, segons ha anunciat Jean-François Leroy, un dels comissaris de l'exposició.\nLeroy ha assegurat que "l'exposició no s'ha organitzat perquè Rémi hagi mort, sinó perquè la seva feina és extraordinària, i malgrat la seva joventut ja havia tingut reconeixements i premis internacionals".\nArnaud Brunet, l'altre comissari de l'exposició, ha recordat que "el 2004, amb 20 anys, va viatjar a Haití per fotografiar els disturbis al voltant de la caiguda del president Jean-Bertrand Aristide, que va ser la seva primera experiència en un conflicte armat". L'obra va ser guardonada amb el Premi François Chalais per a Joves Reporters i es va presentar en el Festival Visa pour l'Image.\nEl 2005, Rémi va fundar la seva pròpia agència de fotografia, PRENSA IP3, amb la intenció de cobrir les notícies a París i conflictes arreu del món.\nEl 2011, el fotògraf va viatjar a Tunísia "amb la intenció d'explicar un procés que intueix llarg i la idea de publicar un llibre".\nLa seva companya sentimental, Émilie Blachère, ha comentat que "quan al gener va ser assassinat a Tunísia el seu amic i també fotògraf Lucas Dolega va ser quan vam prendre consciència que això no era un joc, que a vegades els periodistes ens convertim en dianes".\nPer Arnaud Brunet, "veient el que havia començat a fer a Tunísia, ens porta a pensar que anar a Síria no va ser un error", paraules que subratlla també Émilie: "El seu lloc era a Síria, perquè la seva feina era explicar el que estava passant".\nL'exposició mostra instantànies d'Ochlik captades durant les revolucions de Tunísia i Egipte i l'aixecament i la guerra a Líbia, així com la imatge del cadàver de Gaddafi, treballs publicats a "Le Monde Magazin", "VSD", "Paris Match", "Time" i "The Wall Street Journal".\nTambé s'exhibeixen algunes de les fotos que Ochlik va fer el 21 de febrer passat a Homs (Síria), un dia abans de ser assassinat, amb 28 anys. Aquestes fotos van ser descobertes quan es van recuperar les targetes gràfiques i la càmera, i comprovar que havia enviat algunes fotografies abans de morir.


Ciudadanos gairebé desaparegut a Girona: "Estamos fuertes, la gente quiere nuestra voz" - XCatalunya.cat\nCiudadanos gairebé desaparegut a Girona: “Estamos fuertes, la gente quiere nuestra voz”\nAssegura que tot i la “davallada” dels darrers comicis, la militància està “convençuda” que Ciudadanos hi ha de ser\nCarlos Carrizosa, de Ciudadanos\nEl president del grup parlamentari de Ciudadanos (Cs), Carlos Carrizosa, ha volgut treure ferro a la pèrdua de càrrecs que el partit ha patit en els darrers mesos a les comarques gironines i ha assegurat que estan “forts”. Carrizosa ha dit que l’any 2017 van aconseguir uns resultats “excepcionals” amb quatre diputats i que en aquestes eleccions han patit una “davallada” però s’ha mostrat convençut que la situació es revertirà.\n“Revalidarem els resultats a les properes eleccions, quan siguin. En unes eleccions més normals i amb més participació, ens tornaran a donar-nos confiança a les urnes”, ha dit. En aquest sentit, ha afirmat també que la militància està “molt convençuda” que Ciutadans ha de ser a la demarcació de Girona, on ara no té representació. “És indispensable que se senti la seva veu”, ha afegit.\nMalgrat tot, Carrizosa ha admès que hi ha “molta feina” a fer i que s’ha d’explicar a tothom el seu “model”. El líder de Cs ha fet aquestes declaracions en una visita a Girona on s’ha reunit amb empresaris del món de la restauració.\nEl partit ha va perdre un dels seus líders gironins més representatius el mes de març. L’exdiputat al Parlament i candidat per Girona a les eleccions del 14-F, Jean Castel, va anunciar que abandonava Cs i deixava temporalment la política. Castel també va ser regidor a l’Ajuntament de Girona entre el 2015 i el 2016.\nNomés uns dies després, l’exdiputat gironí Alfonso Sánchez també va anunciar que es donava de baixa de militància. Sánchez va començar a militar al partit l’any 2012 i actualment era portaveu de la formació a l’Ajuntament de Tossa de Mar (Selva), on va anunciar que mantindria l’acta de regidor.\nTags: Ciudadanos, Girona\n1 pensamiento sobre “Ciudadanos gairebé desaparegut a Girona: “Estamos fuertes, la gente quiere nuestra voz””\nRetroenllaç: [VÍDEO]: Sala-i-Martin resumeix l’estat de Ciudadanos després d’una relliscada de Nacho Martín Blanco - XCatalunya.cat


Història de Girona. L'alimentació a la postguerra\n(Ampliar) - Cartilla de racionament de tercera categoria. 1952. Col·lecció particular. Girona.\n(Ampliar) - Disposicions del Gobierno Civil de Girona sobre la venda de peix a la ciutat. Publicat al diari "El Pirineo", 20/04/1939.\n(Ampliar) - Disposicions municipals sobre la venda de sucre, bacallà i llet a la ciutat. Publicat al diari "El Pirineo", 26/04/1939.\nImplantació del Plat Únic. Publicat al diari "El Pirineo", 05/07/1939.\nLogo del servei de Auxilio Social. Viquipèdia.\n(Ampliar) - Implantació del Plat Únic a Girona. Publicat al diari "El Pirineo", 24/07/1939.\nEspecificacions de la implantació del Plat Únic. Publicat al diari "El Pirineo", 27/07/1939.\n(Ampliar) - Establiment del Plat Únic i el Dia sense Postres a Girona. Publicat al diari "El Pirineo", 09/10/1939.\n(Ampliar) - Establiment del Servei Social obligatori per a dones entre els 17 i els 35 anys. Publicat al diari "El Pirineo", 25/04/1939.\n(Ampliar) - Homes escorxant un conill. 1940-1950. Salvador Crescenti Miró. CRDI - AJuntament de Girona.\nLa postguerra a Girona (I).\nEl racionament i l'Auxilio Social.\nEl final de la Guerra Civil a Girona. El dia 4 de febrer del 1939 es va acabar la Guerra Civil a Girona, però encara les batalles no cessaren fins al dia primer d'abril, i les conseqüències del conflicte durarien encara molt temps més. De moment tornaren a aparèixer les antigues monedes de plata i de coure, els duros, les pessetes i les peces de deu i cinc cèntims, i es fixaren els preus d'abans de la guerra. El diumenge 5 de febrer s'estacionà un camió carregat de patates al mig del Pont de Pedra i tothom que volgué pogué proveir-se'n.\nTambé es posaren a la venda importants reserves de productes alimentaris que s'havien acumulat en magatzems que fins aquell moment només eren coneguts pels que n'havien estat responsables. Les fleques varen rebre sacs de farina de bona qualitat i ben aviat es pogué comprar pa blanc (1).\nEnric Mirambell (op. cit) esmenta que també durant un temps, acabada la guerra, s'estacionava a la plaça del Gra, actual avinguda de Sant Francesc, una furgoneta procedent de Perpinyà des de la qual es despatxaven unes barres de pa francès de gran qualitat. Però no durà gaire; els flequers gironins devien protestar del que era una competència.\n(Ampliar) - Cartilla de racionament de tercera classe. 1952. Col·lecció particular, Girona.\nLa cartilla de racionament. La normalitat del mercat s'alterà, però, amb l'esclat de la guerra mundial l'1 de septiembre de 1939 i l'aïllament d'Espanya. Les monedes de plata tornaren a desaparèixer, substituïdes per la moneda de paper, i s'implentà la targeta de racionament, els preus de taxa que generalment no es complien i el mercat negre, els preus abusius, i per molts també tornà la gana i les malalties, sobretot entre els joves subalimentats.\nEl 18 de maig de 1939 es va establir oficialment a tot l’Estat el règim de racionament. Els vencedors, a través de la Comissaria General d'Avituallaments i Transports, van activar un pla d’intervenció dels productes alimentaris per fixar-ne els preus amb el propòsit de normalitzar-ne el comerç i fomentar-ne la producció. A Catalunya, els governadors civils s’encarregaven de controlar el proveïment i la distribució dels aliments.\nEl govern controlava la distribució de mercaderia i assignava a la població una quantitat concreta de productes bàsics: sucre, arròs, farina, oli, pa, llet. Tot estava limitat. Era una època de penúries, de cues davant els establiments d’expedició d’aliments i de "l’estraperlo". Foren tan durs aquells anys que l’estiu del 41 el govern anunciava gairebé 2.000.000 de morts a tota Espanya per fam o desnutrició (MHC). Especialment dur va ser l’any 1945 conegut com l’any de la fam.\nL'anomenada 'Ficha Azul', la suscripció a donatius a l'AUxili Social. Publicada al diari "El Pirineo" del 4/05/1939.\nRealment la capacitat del conreu de la terra no havia quedat tant malmenada durant la guerra, però la política econòmica del general Franco i l’aïllament de l'Estat respecta a la resta d’Europa, acabaren per fer malbé el poc que va quedar després de la guerra.\nAl començament, les cartilles de racionament eren de tipus familiar i estaven dividides en quatre categories segons el nivell salarial de la població: de primera, de segona i de tercera classe, i infantil. Més endavant van ser substituïdes per les cartilles individuals en un intent de controlar-les millor i evitar la picaresca que es produïa.\nEl pa era l’aliment més important i a l’hora més valorat. De fet les mateixes cartilles de racionament es dividien en tres categories, en funció de la quantitat de pa que permetien adquirir: cartilles de 1ª Categoria: 100 grams; cartilles de 2ª categoria: 150 grams i cartilles de 3ª Categoria: 200 grams.\nPer accedir al subministrament de productes es retallaven els cupons corresponents al període de temps pertinent i a l’article o grup de productes que es rebien. La cartilla individual també incloïa els residents en hotels, pensions o residències i per cada setmana d’estada se'n retallava un full sencer de cupons. En el cas dels àpats accidentals, se'n retallava la meitat d’un cupó de pa. Varen ser utilitzades fins al 1952, quan el Consejo de Ministros les va suprimir definitivament el 22 de març.\n(Ampliar) - Cartell de patrocini de la pràctica del “Plato único”. Arxiu Històric de Mollet del Vallès.\nEl plat únic i el dia sense postres. Els canvis de la situació política a partir de 1939 comportaren normes que ja durant la guerra eren imposades per llei a les zones controlades pel bàndol franquista (2), el plat únic i el dia sense postres. Un dia a la setmana l'àpat principal, que solia ser el dinar, només consistiria en un sol plat, i l'import del que s'estalviava es faria efectiu a l'oficina que a tal efecte s'havia establert, oficina que tenia la seva seu a Girona a la Fontana d'Or, i els ingressos obtinguts d’aquesta manera es destinaven als menjadors de beneficència i de l’Auxili Social. També un dia a la setmana, els dilluns, se suprimirien les postres, posant l'import a disposició del servei corresponent.\nAquest sistema de plat únic regia els dies 1 i 15 de cada mes als restaurants, les fondes i qualsevol establiment hoteler on se servien menjars. El sistema consistia que els restauradors oferien un plat de verdures, un altre de carn o un tercer de peix. Els clients només podien optar per un d'aquests i unes postres però, en canvi, havien de pagar el preu habitual del menú. Per "esquivar" aquestes disposicions, els restauradors preparave un "plat combinat", un sol plat que portava una mica de tot. Els restaurants havien de pagar, almenys, el 25 per cent de la recaptació del dia i havien de portar el control dels comensals mitjançant una llista. Es va fer molta propaganda d'aquesta llei per ràdio, a la premsa i en cartells.\nAnuncis publicats al diari 'El Pirineo' entre el 26/04/1939 i el 10/05/1939.\nEl Auxilio Social. També arribà a Girona, prèviament implantat a la zona controlada pel general Franco, el servei d'Auxili Social (3), amb repartiment d'ajuts i àpats per cobrir les necessitats dels que es trobaven en condicions precàries, que eren molts. Va ser creat a Valladolid el 1936 per Mercedes Sanz Bachiller. En els baixos de la casa que fa xamfrà entre la Gran Via i l'avinguda Àlvarez de Castro s'hi muntà el corresponent menjador i centre d'atenció (E. Mirambell), i les oficines eren al carrer Bernat Boadas número 8. També a l'hora de dinar es formaven cues davant de les casernes militars, on es repartien les sobres del ranxo dels soldats. En les vigílies de Nadal s'organitzaven col·lectes en favor del que s'anomenava "Nadal del pobre".\nA les comarques gironines, el març de 1939 es varen repartir 500.000 àpats i el mes següent, més de 600.000, i s'havia subministrat llet a més de 3.000 criatures, segons dades publicades al diari del règim "El Pirineo" del 8 de maig de 1939.\nL'escassesa i la penúria de la postguerra no va ser pas igual que la de la guerra; però sí que per a molta gent s'hi semblà bastant. La diferència essencial era que en la postguerra, qui tenia diners i els podia gastar trobava de tot. Per a les famílies d'economia limitada la problemàtica no era pas afalagadora. En els restaurants, especialment els de classe superior o de luxe, es podia demanar el que es volgués. Amb una excepció, si es volia acompanyar l'àpat amb pa, com tradicionalment s'acostumava, s'havia d'entregar el tiquet corresponent, tiquet que es desprenia de la targeta de racionament.\n(Ampliar) - 'Tarjeta de Abastecimiento' emesa per la Comisaria General de Abastecimientos y Transportes. 1948. Col·lecció particular, Girona.\nL'estraperlo. Els qui només podien comprar el que corresponia pel racionament oficial, ho passaren molt malament. Molts productes només es trobaven en la quantitat desitjada pagant el preu que demanaven els venedors que s'aprofitaven de la situació de carència, preus d'una desproporció escandalosa. Els estraperlistes, que n'hi hagué alguns que negociaven a gran escala, feren notables fortunes.\nEl mercat negre o estraperlo consistia a comercialitzar il·legalment els productes al marge del que estipulava el racionament i a un preu molt més alt, cosa que provocava una forta pujada dels preus i l’acumulació de capital en poques mans. La carn i els ous eren els productes que més escassejaven i la llet i l’oli els més adulterats. Als pobles calia permís de les autoritats per fer la matança. Molta gent, principalment dones, viatjaven de la ciutat al camp per aconseguir qualsevol producte dels pagesos.\nPer controlar la situació es crearen organismes com la Comissaria d'Abastaments i la Fiscalia de Taxes. En el si dels quals molts que necessitaven un lloc de treball s'hi pogueren col·locar. Cap dels dos organismes tingueren una actuació exemplar.\nLa població, en general, no els veia amb bons ulls, no es refiava de la seva actuació. Semblava que per mantenir el lloc de treball dels que hi eren empleats i especialment dels dirigents, s'anava perpetuant la seva gestió, quan amb més llibertat de comerç les coses podien haver anat millor. L'any 1945 s'havia acabat la guerra mundial i amb força rapidesa els països que l'havien patit s'anaven recuperant i en molts aspectes estaven millor que nosaltres que feia molts més anys que vivíem en pau.\n(Ampliar) - Moneda d'una pesseta emesa el 1944. Viquipèdia.\nPer l'any 1952 es preveia la celebració d'un Congrés Eucarístic Internacional. Havia de ser un esdeveniment d'un relleu extraordinari, i el Bisbe de Barcelona, Dr. Modrego, proposava Barcelona com a seu del Congrés, segur del que això podia representar, singularment per a la capital catalana, però també per a tot el país, un país que vivia pràcticament al marge de la resta del món. Seria una bona ocasió per obrir portes i finestres i comunicar-se amb l'exterior. Les dificultats a vèncer eren moltes i de molt de pes; molts altres països no veien bé que el Congrés se celebrés a Espanya, un país tancat i on encara es racionava el menjar, i els espanyols de fora de Catalunya no volien que la seu del Congrés fos Barcelona. El bisbe Modrego, un home de gran personalitat i molt capaç, lluità en els dos fronts i se sortí airós amb el seu projecte. El Govern, per presentar la cara amable del país davant del món, es veié obligat a suprimir la targeta de racionament i deixar el mercat lliure. Així Espanya es presentava com un país normal.\nEren tantes les ganes de controlar, i tanta la recança amb què havien pres la determinació alliberadora, que aconsellaren als ciutadans que conservessin la corresponent targeta de racionament per si un dia s'havia de tornar a utilitzar. Però era tan gran el desig de perdre de vista aquell document que, exceptuant algun col·leccionista, tothom s'apressà a fer-la desaparèixer. Poc a poc s'anaren donant passos irreversibles cap a la normalització.\nAnunci d'un brou en pastilles de 1939. Museu d0Història de Catalunya.\nEl que es menjava. Els problemes per trobar menjar de qualitat i la falta d’higiene van provocar l’inici d’una campanya intensiva per intentar conscienciar la població dels greus problemes de salut que patia. El tifus, la tuberculosi i la verola eren molt freqüents, fet que van aprofitar moltes empreses de productes alimentaris i farmacèutics per crear concentrats i reconstituents de baix cost. Eren temps de menjar en pols, concentrats i fórmules per enganyar la gana: "pastilles de caldo", llet i flams en pols, concentrats de tomàquet i d’ous, sals litíniques ("Lithinés del Doctor Gustin"), i condiments de tota mena per disfressar els àpats.\nDurant la postguerra, els moniatos, les garrofes, les guixes, les arengades i les sopes es van convertir en aliments clau per sobreviure. Davant l’escassetat de patates, els moniatos es menjaven fregits, guisats o per postres. Les arengades, popularment conegudes com civils o guàrdies civils, eren les reines dels esmorzars. A l’hora de menjar-les, s’embolicaven amb paper de diari i es posaven al muntant d’una porta, que es tancava per aixafar-les i aconseguir així separar la pell de la carn. Durant els llargs anys de penúria, el bistec era de cor de bou, de llengua o de pedrer. Les mestresses de casa de l’època sabien cuinar i coneixien tot de secrets perquè les tripes no quedessin dures i perquè les turmes no fessin mala olor. El pollastre era un luxe i es reservava per Nadal.\n(Ampliar) - Moneda de 25 cèntims de pesseta emesa el 1937. Viquipèdia.\nLes mesures impulsades pel nou govern de 1951 van suposar un canvi de la situació econòmica espanyola que es va plasmar en una millora del comerç, el proveïment de productes de primera necessitat i l'estabilització dels preus, cosa que va permetre la supressió del racionament i la desaparició del mercat negre. De forma progressiva es van anar recuperant els salaris i els nivells de producció d'abans de la guerra.\nLa desaparició de les restriccions, particularment les elèctriques, va reduir en certa mesura la duresa de les condicions de vida, i la cuina de gas va començar a substituir les cuines de carbó a moltes cases. Van arribar el turisme i les ajudes de productes nord-americans amb una invasió de missatges publicitaris. Gràcies al Pla Marshall, les escoles públiques, anomenades "Escoles Nacionals", rebien com a ajuda llaunes de llet en pols, formatge cheddar i mantega. Es va produir un fort creixement de la població urbana perquè, a mesura que s’anava desenvolupant la indústria, cada cop més gent d’arreu de l’Estat emigrava del camp cap a les ciutats per treballar a les fàbriques i al servei domèstic.\n(Ampliar) - Capçalera del diari 'El Pirineo', editat a Girona entre 1939 i 1942. A partir del número 2 (18/04/1939) s'hi va afegir l'escut i la divisa "Diario al servicio de España y del Caudillo".\n(1) - El cronista oficial de Girona, Enric Mirambell, al seu article "Què menjàvem en la postguerra", especifica que el trobaven "Esponjós i cruixent com no s'havia vist des de feia més de dos anys. Algunes persones compraren un pa de quilo i se'l menjaren abans d'arribar l'hora de l'àpat. Els estómacs que ja no hi estaven avesats se'n ressentiren". Tornar al text\n(2) - El general Franco l'havia establert a la zona "nacional" el 30 d'octubre de 1936 mitjançant la seguent ordre del Gobierno General:\n"Las múltiples atenciones benéficas a que un Estado moderno y católico debe hacer frente, para que no quede ningún ciudadano suyo sin alimento diario y recoja en su seno a los huérfanos para hacer de ellos hombres amantes de Dios y de su Patria; atenciones que, si periódicamente se agravan al aproximarse el invierno, en el venidero han de incrementarse enormemente con los trastornos de orden familiar que llevará anejos la liquidación de la campaña salvadora de nuestra amada Patria, produciendo múltiples casos de orfandad desvalida, ancianidades y viudedades indigentes, a las cuales habrá de atender el esfuerzo del Gobierno del Estado, precisa, con la cooperación ciudadana, arbitrar medios de carácter general con que atender a los servicios tan inaplazables, dotando con ellos al Gobierno General como organismo oficial encargado de regir los intereses de la beneficencia pública. Y teniendo la absoluta seguridad de interpretar el sentir de los buenos católicos españoles, este Gobierno General se ha servido disponer:\nArtículo 1º. Con destino a los fines benéficos de establecimiento de comedores de asistencia social, jardines de la infancia, casas-cunas, Gotas de Leche, Orfelinatos e Instituciones análogas, se crea en todo el territorio sometido a nuestro Glorioso Ejército los días "del Plato Único", que tendrán lugar el 1 y el 15 de cada mes, empezando a regir desde el día 15 de noviembre próximo.\nArtículo 2º. Por este Gobierno General se dictarán las instrucciones necesarias para llevar a la práctica la presente Orden.\nValladolid 30 de octubre de 1936. El Gobernador General, Fermoso". Tornar al text\n(3) - El servei de Auxilio Social era atès per dones que complien l'obligatori Servei Social. El diari "El Pirineo" del 28/04/1939 publicava un article titulat "Auxilio SOcial en las comarcas de Gerona", on deia que el servei ajuadava "especialmente a aquellos que sufren más directamente las consecuencias de la guerra. Pero no en forma de caridad humillante, sino acompañada de la dulzura poética que en sus rasgos y expresiones reflejan siempre las muchachas españolas. Porque la obra de Auxilio Social ha de ser la obra típica de la muchacha española encuadrada en la Falange". Tornar al text\n- "Girona sota el franquisme. 1939-1976". Josep Clara i Resplandis. 1991. Quaderns d'Història de Girona. ISBN: 84-86812-24-0.\n- "Què menjàvem en la postguerra". Enric Mirambell i Belloc. Article publicat al Diari de Girona el 18/09/2016.\n- "Els proveïments alimentaris a les localitats de Lliçà de Vall i Mollet del Vallès entre el 1936 i el 1950". Aina Muñoz Fernàndez. 2017. Notes 33.\n- "1939-1959: anys de gana, contraban i estraperlo al Baix Empordà". Ariadna Adarnius Blanch.\n- "Memòria de la postguerra (1940-1960)". Àngel Jiménez Navarro. 2005. Aj. Sant Feliu de Guíxols - Diputació de Girona. ISBN 84-932263-7-8.\n- "El menjar de la fam, una aproximació a l'alimentació durant la postguerra". Casimir Romero i Josep Ruiz. 2000. Cooperativa V. Quatretonda. ISBN 84-699-3228-4.


Fabricants i proveïdors de tubs de ceràmica resistents a la Xina - Shandong Qishuai Wear Resistant Equipment Co, Ltd\nForn de ceràmica d'alumini Tub d'acer\nEl 92% i el 95% d'alumini del tub de ceràmica s'utilitza principalment en camps de resistència al desgast. En general, s'instal·larà un tub de ceràmica d'alumini amb tub d'acer i podríem subministrar els productes acabats com a dibuix personalitzat.Més\nDesgast resistents ciclons ceràmics\nciclons ceràmics resistents de desgast produïdes per Shandong Qishuai amb alta qualitat i molt bon preu. Qualsevol més detalls, Benvingut a contactar amb nosaltres.Més\ndesgast resistent cicló ceràmic fabricat per ceràmica resistent Shandong Qishuai.wear cicló àmpliament utilitzats en les empreses mineres. QS servit tantes unitats mineria, hidroelèctriques i cimenteres del Pakistan Astralia, Brasil, Rússia,...Més\nTub de ceràmica d'alúmina d'alta\nTub de ceràmica d'alúmina d'alta inclouen alúmina 92% i 95% alúmina. QS és el focus de fabricació en tot tipus de tub de ceràmica de alúmina d'alta de productes resistents de desgast (ceràmica d'alúmina i productes de carbur de crom) és molt popular en indústries de mineria. Qualsevol més detalls, els pls em deixen know:florahu@zbqishuai.cnMés\nTubs de ceràmics d'alúmina\nTub de ceràmica d'alúmina s'utilitza principalment per la canonada resistents al desgast de cendra es transmeten, incloent-hi colze alúmina ceràmica tub, tub ceràmica alúmina recta, tub ceràmica de t-corba d'alúmina, canonada de transició, etc. El mitjà de transport és alta duresa, ràpid i de gran cabal.Més\nTubs de ceràmics desgast resistents\nQS proporcionat tot tipus de productes resistents de desgast. (tubs de ceràmics desgast resistents i plaques, plaques de carbur crom desgast resistent i tubs) QS és no només oferir productes de qualitat alta, però també pot proporcionar tecnologies professionals. Qualsevol més detalls, Benvingut a contactar amb us:florahu@zbqishuai.cnMés\nCanonades d'acer carbó ceràmica folrat de 92%\nLa canonada d'acer folrat de ceràmica és una mena de canonada compost combinant orgànica ceràmica i metall, ceràmica tub és una combinació d'alúmina els avantatges d'alta duresa, bona química inertness i acer, excel·lent portar resistència, resistència a la corrosió, calor resistència i xoc tèrmic i resistència de commoció mecànica.Més\nA causa del tub té propietats resistint-desgast, resistents a la corrosió, resistents a la calor, així pot ser utilitzat àmpliament en energia elèctrica, metal·lúrgica, mineria, carbó, químics i altres indústries com la sorra, pedra, pols de carbó, freixe, alumini líquid i altre material de transport mòlta de partícules i mitjà corrosiu, és una...Més\nUse un tub de ceràmica resistent per a l'alimentació\nTub de ceràmica resistent al desgast amb tot tipus de mides i espessors es subministren a partir de tubs de ceràmica d'alumini China.ighty són molt populars en minerals i centrals elèctriques. QS és una de les fabricants més grans del nord de Xina. Roba resistent de ceràmica resistent al desgast, tubs i canonades resistents...Més\nTubs de ceràmics alúmina desgast resistent\nShandong Qishuai és un de l'enfocament de fabricació més gran en tubs de ceràmics alúmina resistent de desgast. Inclouen mat ceràmica alúmina, ceràmica d'alúmina, revestiments ceràmics d'alúmina, placa de revestiment de ceràmica goma, tubs de ceràmics desgast resistents són que tots proporcionat vendes bé a Austràlia, Amèrica, Rússia, Brasil i...Més\nDesgast resistents tubs de ceràmics (desgast resistannt ceràmica canonada, canonada de revestiment ceràmic alúmina) fabricats per Shandong QS. QS és un de la fàbrica més gran en China.With 10 anys d'experiència producció i professional equip comercial, Benvingut a tria equip QS.Més\nCanonades de ceràmica desgast resistent\nfabriquen mat ceràmica resistent de desgast, desgast resistent canonades de ceràmica, ceràmica resistent de desgast, resistent de desgast tub ceràmica, placa de crom desgast resistent carbur, tub de carbur de crom desgast resistent i tot tipus de materials resistents de desgast. Més detalls sobre la canonada ceràmica resistent de desgast, els...Més\nTots els productes de tubs ceràmics resistents al desgast tenen preus d'alta tecnologia i barats. Si busqueu tubs ceràmics resistents al desgast professional, utilitzeu un tub de ceràmica d'alumini resistent al desgast, tub d'alumini de ceràmica, tub de ceràmica resistent a l'abrasió, tub de ceràmica revestit de ceràmica i tubs de revestiment ceràmics resistents al desgast a proveïdors a la Xina. Realitza comandes amb Shandong Qishuai.


Secció Sindical de la UGT a la UAB : Vine al Webinar sobre Fibromiàlgia,Fatiga Crònica i altres SSC!\nVine al Webinar sobre Fibromiàlgia,Fatiga Crònica i altres SSC!\nEl passat 12 de Maig va ser el Dia Mundial de la Fibromiàlgia i la Síndrome de Fatiga Crònica i d’altres Síndromes de Sensibilització Central (SSC).\nDe ben segur que has sentit a parlar d’elles, potser fins i tot coneixes gent que les pateixen, però... què en saps realment d’aquestes síndromes?\nSaps que tenen causes físiques i no psicosomàtiques com molta gent es pensa?\nConeixes com s’originen i com es diagnostiquen?\nMoltes persones del nostre entorn es veuen afectades en el seu dia a dia per "malalties silencioses" que no son visibles, que no tenen paràmetres clàssics de diagnòstic, que en moltes ocasions impossibiliten a les persones fer una vida normal però com que no deixen rastre i ningú no les veu, noles entenen.\nAquestes persones no només han de patir el dolor crònic i la frustració de no poder fer una vida normal, sinó que a més han de patir l'estigmatització del seu entorn.\nTradicionalment aquests pacients han estat tractats tant per metges com per la societat com persones amb dolències "psicosomàtiques" i per tant mentals, o el que és pitjor: persones "amb cuento".\nLa manca d'energia i el dolor crònic són sovint els símptomes més coneguts i la realitat que amaguen és molt més dura i perillosa.\nAvui en dia i gràcies als avenços tecnològics dels últims anys sabem que les Síndromes de Sensibilització Central tenen un origen cel·lular i conseqüències mitocondrials com la baixada de la fabricació d'ATPs, les molècules encarregades d'aportar la energia necessaria a les cèl·lules per tal que aquestes puguin fer les seves funcions a l'organisme. Si les cèl·lules no tenen prou energia no poden fer la funció metabòlica i sense això, el cos no funciona.\nPer això diem que els símptomes amaguen una realitat perillosa, i és que si l'organisme no funciona correctament el cos entra en "fallida" i els casos més greus poden esdevenir en mort.\nSegurament tot això no ho imaginaves, oi?\nPer això, perquè en coneguis més sobre aquests problemes i sàpigues com abordar-los, des de la Secció Sindical d'UGT i en col·laboració amb el Projecte UAB Campus SiS hem organitzat el webinar "Les Sindromes de Sensibilització Central (Fibromiàlgia, Síndrome de Fatiga Crònica i Sensibilitat Química Múltiple) des de la clínica a la investigació bàsica" el proper dijous dia 27 de Maig a les 12 hores via TEAMS, per posar negre sobre blanc en aquests temes i contestar dubtes que puguin sorgir.\nEn aquesta sessió, que serà conduïda pel Dr.Jose Alegre, Cap del Grup d’Investigació Clínica de la Unitat de SSC de l’Hospital Universitari de la Vall d’Hebron i Membre del Comitè d'Experts en SSC al Departament de Salut de la Generalitat de Catalunya, farem un passeig per aquestes síndromes que començarà amb la definició del nou concepte de Síndromes de Sensibilització Central (SSC) que avui dia engloba totes aquestes dolències.\nPodrem també conèixer com es realitza la diagnosi sota el model de la Síndrome de Fatiga Crònica i els fenòmens associats dintre de les SSC, i finalment veurem en quin punt està la investigació en aquests moments i cap a on van les noves línies terapèutiques per millorar la qualitat de vida tant de les persones que les pateixen com del seu entorn.\nLa durarda aproximada serà d'uns 45 minuts i obrirem un petit torn de preguntes al final.\nSi no us podeu connectar a aquesta hora no us preocupeu perquè la sessió també serà gravada i us farem arribar l'enllaç quan estigui penjada si ens ho demaneu.\nPodeu accedir a la sessió des del següent enllaç\nEsperem que us sigui d'utilitat tant als qui en patiu aquestes síndromes com a qui en conconeixeu gent que les pateix!\nEns veiem dijous vinent!\na dimarts, de maig 25, 2021\nEtiquetes de comentaris: campanyes, campus sis, fatiga cronica, fibromialgia, PAS, PDI, salut, SSC, UGT, webinar


Crevillent cedeix les seues instal•lacions esportives a diversos clubs afectats per la Dana\nLa regidoria d'Esports de Crevillent ofereix l'estadi municipal Enrique Miralles a l'Orihuela CF aquest diumenge\nDavant el tancament de l'estadi de l'Orihuela CF, a causa de les pluges torrencials que van afectar la localitat el passat mes de setembre, la regidoria d'Esports de Crevillent ha aprovat la cessió de l'estadi Enrique Miralles al club oriolà per a la disputa del pròxim partit de lliga.\nMarcelino Giménez, regidor d'Esports, ha informat que l'Oriola Club de Futbol s'enfrontarà al líder de la categoria Segona B, Andorra Club de Futbol, aquest diumenge, 20 d'octubre, a les 17 hores en l'estadi municipal Enrique Miralles de Crevillent, a causa del tancament del seu estadi.\nLes pluges torrencials que van afectar a Oriola el mes de setembre passat deixen a l'equip oriolà amb un terreny de joc impracticable i obliguen el club a traslladar el partit de lliga, corresponent a la jornada 9, al municipi crevillentí. L'estadi Els Arcs d'Oriola es troba actualment en tasques de ressembrada de la gespa, motiu que ha portat al club a sol·licitar a l'Ajuntament de Crevillent la cessió del camp de futbol municipal.\nAmb la intenció de preparar-se per al partit, els dos equips entrenaran en les instal·lacions esportives crevillentines. L'Orihuela CF realitzarà els seus entrenaments en l'estadi Enrique Miralles, mentre que l'Andorra CF ho farà a la Ciutat Esportiva Nord.\nSegons Marcelino Giménez, s'ha concretat a més la cessió de la Ciutat Esportiva Nord al Benferri Club de Futbol, un altre dels equips afectats per la *DANA, per a la realització de les seues activitats esportives fins que finalitze la rehabilitació de l'estadi. L'Ajuntament mostra així la seua solidaritat amb la Vega Baixa i informa que aquest fet no afectarà el desenvolupament habitual dels entrenaments i partits dels clubs esportius de Crevillent.


Aceri Apartments Gallipoli Itàlia - Ofertes d'hotels amb els MILLORS DESCOMPTES EN LÍNIA\nVia Degli Oleandri, Gallipoli, Gallipoli, Itàlia, 73014 - Veure al mapa\nDissenyat tant per oci com per negoci, Aceri Apartments està situat idealment a Gallipoli; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Aceri Apartments és compromet a que la seva estada sigui el més còmoda possible. Transport hotel/aeroport, habitació familiar, ascensor, bar, discoteca/dj són només algunes de les comoditats que fan que Aceri Apartments sigui diferent dels altres hotels de la ciutat.\nL'ambient de Aceri Apartments es reflexa en cada habitació. balcó/terrassa, ventilador, TV satèl•lit/cable, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Aceri Apartments la base perfecta per a gaudir de la seva estada a Gallipoli.


El Carnaval al CEIP Manuel Foguet – Vinaròs News\nCARNAVALENSENYAMENTVINARÒS 8 Febrer, 2018 Vinaròs News\nAquest matí ha tingut lloc la desfilada de carnaval del CEIP Manuel Foguet pels voltants de l’escola. Enguany el tema escollit, com tots els...\nCarnaval al Manuel Foguet\n8 Febrer, 2018\t8\nAquest matí ha tingut lloc la desfilada de carnaval del CEIP Manuel Foguet pels voltants de l’escola. Enguany el tema escollit, com tots els anys, ha estat el mateix que regeix el carnaval del nostre poble (Peter Pan). Com a novetat, tots els alumnes de l’escola s’han disfressat de la mateixa temàtica (fins ara només ho feia educació infantil).\nLes diferents disfresses han estat ideades i dissenyades per Sílvia Blasco Buch (mestra d’anglès de la nostra escola), qui se n’ha encarregat de fer el patronatge i organitzar els tallers de pares i mares per tal de confeccionar les diferents disfresses: cocodrils, l’ombra, indis, Wendy, John, sirenes, pirates, nens perduts… una per a cada curs; els i les mestres i personal no docent de Peter Pan i campaneta. Moltíssimes gràcies Sílvia, ens ha quedat genial!!!!!!\nEl resultat ha estat immillorable, feia goig contemplar tota l’escola disfressada al voltant de la mateixa temàtica i veure les caretes de satisfacció de grans i menuts.\nVolem agrair també la col·laboració desinteressada de tots els pares i mares que han ajudat en els diferents tallers, de l’AMPA per l’esmorzar i la música, i a la policia local de Vinaròs per acompanyar-nos en tot el recorregut.\nEnguany volíem que fos una desfilada diferent, i així ha estat. TOTS JUNTS FEM ESCOLA.


Els dos darrers agregats d'Interior de l'ambaixada d'Espanya haurien participat en les amenaces a BPA\n26/08/2016 (14:56 CET)\nEls dos darrers agregats d\_'Interior de l\_'ambaixada d\_'Espanya haurien participat en les amenaces a BPA\nCom a mínim els dos darrers agregats d’Interior de l’ambaixada d’Espanya a Andorra, Bonifacio Díaz i Celestino Barroso, haurien participat en l’episodi de presumptes amenaces i extorsió denunciat la setmana passada per un dels accionistes majoritaris de Banca Privada d’Andorra (BPA), Higini Cierco. El digital El Español dirigit per Pedro J. Ramírez ha ofert aquest divendres fragments de la gravació que va fer la Batllia de la declaració de Cierco davant la instructora del ‘cas BPA’, Canòlic Mingorance. En els talls de veu d’una declaració que va durar uns 35 minuts es confirma el que ja va transcendir la setmana passada: Higini Cierco va explicar en primera persona l’experiència viscuda al maig del 2014.\nDiversos comandaments de la policia espanyola, entre els quals Díaz, Barroso i, posteriorment, el comissari responsable en aquell moment de la unitat d’afers interns, Marcelino Martín Blas, que seria un dels responsables de l’anomenada ‘Operació Catalunya’ que pretenia atacar i destruir el procés sobiranista català, haurien intervingut per aconseguir sota amenaces dades dels Pujol, d’Artur Mas i la seva família o d’Oriol Junqueras i la seva família. BPA només havia tingut de clients diversos integrants de la família de l’expresident de la Generalitat. I en conjunt el muntant dipositat no arribava als cinc milions d’euros.\nEls Pujol van arribar a BPA i Banco Madrid el 2010 procedents d’Andbank, poc temps després que aterrés al banc dels Cerqueda i els Ribas com a màxim responsable executiu Jordi Comas. Comas va ser qui va recomanar la sortida de la família de l’expresident català com a clients. I d’alguna cosa els havia de conèixer. Jordi Comas és fill d’Antoni Comas, que va ser conseller de Benestar Social de la Generalitat en un dels primers governs de Jordi Pujol Soley. Els Pujol han operat en diversos bancs del país i prioritàriament amb Banca Reig i, després, Andbank. Res de tots aquests moviments va explicar Cierco a Mingorance.\nL’accionista majoritari de BPA es va cenyir a narrar “la pel·lícula” de la seva vivència. Des del maig del 2014 quan el truca Barroso per dir-li que ha de veure una gent a Madrid que li vol explicar unes coses. Barroso i Cierco no es coneixien i queden a les instal·lacions d’Indústries Montanya, sense que el policia i agregat diplomàtic arribi a pujar als despatxos. La breu conversa es manté al carrer privat intern d’IMSA. D’allí, amb un cotxe facilitat per la pròpia empresa, Barroso aniria a la seu central de BPA i, pel mig, segons va explicar Cierco a la batlle, també es va contactar amb el marit de la cap del gabinet jurídic del banc i secretària del consell d’administració de l’entitat Rosa Castellón. Ella va ser qui de forma rocambolesca va rebre una trucada de Bonifacio Díaz advertint-la que avisés Joan Pau Miquel que fes cas a les ordres que rebria. Tant Díaz com Barroso ja haurien avisat que de no fer cas a les instruccions, el banc moriria i “els americans estan al corrent i saben com fer-ho”.\nEls accionistes majoritaris de BPA atribueixen al fet que els comandaments policials espanyols no es van creure que a l’entitat només hi haguessin dipositats 4,7 milions dels Pujol al fet que finalment s’activés la nota del FinCEN que va permetre intervenir BPA i accedir a la totalitat de la seva informació, concloent que, efectivament, allí Pujol no hi havia tingut més diners que els anunciats.BPA va facilitar algunes dades bancàries que van permetre construir una informació apareguda a ‘El Mundo’ el juliol del 2014 i que va ser l’origen de la confessió de la deixa de Florenci Pujol per part de Jordi Pujol Soley.\nCierco va explicar a la batlle que no s’havia denunciat abans un fet “molt important per Andorra, per mi i pel futur d’Andorra” perquè se sabia de les greus conseqüències que podia tenir, perquè es tenia por d’un “crim d’Estat” i del dany que podia causar una amenaça que consideraven de l’Estat espanyol i perquè Joan Pau Miquel, per exemple, no volia explicar la suposada revelació de secrets bancaris perquè se sentia amenaçat i coaccionat. Encara més: Martín Blas hauria advertit, segons s’explica en la narració-declaració judicial, el llavors conseller delegat del banc que de denunciar l’extorsió el FinCEN intervindria en quinze dies i es carregaria BPA i Banco Madrid.\nEls Cierco eren conscients de la repercussió que podia tenir la confessió i per això mai no l’havien volgut fer pública. Primer, perquè creien que les amenaces no s’acabarien fent efectives. I, després, i quan diversos membres del Govern d’Andorra ja n’estaven al corrent, perquè havien confiat en tot moment que hi podia haver una solució negociada a la crisi que minimitzés el terratrèmol que s’està vivint aquests dies. A Espanya, a Catalunya i també a Andorra, on l’oposició exigeix a Toni Martí que ofereixi explicacions creïbles i que en lloc d’anar atacant als uns i als altres expliqui perquè no va defensar un súbdit nacional, una empresa del país i, en definitiva, la sobirania d’Andorra.


La degustació de plats ‘Yo Pongo’ dirigeix la seva mirada al continent africà\nLa vuitena edició de la mostra de gastronomia del món de Tarragona es durà a terme aquest dimecres, 31 de juliol, a l’Espai La Palmera\nEl músic barceloní d'origen algerià, Yacine Behlacene, oferirà el concert de la jornada 'Yo Pongo' CEDIDA\nDimecres, 31 Juliol 2019 07:54\nAquest dimecres 31 de juliol, a partir de les 20:30h, es durà a terme a l’Espai La Palmera de Tarragona la vuitena edició de ‘Yo Pongo’, la trobada de menjars entre persones d'arreu del món que comparteixen un plat que els evoca records sobre els seus orígens i la seva terra.\n“Amb la gastronomia es poden superar els murs entre cultures” és l’eslògan d’una trobada local amb caràcter internacional. Com en edicions anteriors, la trobada està organitzada pel Departament de Cooperació de l'Ajuntament de Tarragona i vol fomentar la diversitat, en un ambient festiu per trencar estereotips i fronteres.\nEnguany, la cita destaca per la seva mirada al continent africà, però també fent participació d’altres manifestacions culturals. Així, els assistents podran gaudir d’una degustació de te sahrauí, una exhibició de danses africanes i el concert de l’artista Yacine Belahcene, programat a les 22:30h.\nEl músic Yacine Behlacene navega per la Mediterrània reclamant la seva musicalitat sense complexos amb sonoritats que ressonen als ports d'Alger, Marsella o Barcelona, llunyanes però banyades pel mateix mar, fugint de qualsevol estereotip construït sense cap base, fruit dels prejudicis dels nostres barris i ciutats. Tot això combinat amb una posada en escena elèctrica i vibrant que, sens dubte, no permetrà estar-se quiet.\nAcompanyat de quatre músics, Yacine portarà una gran secció de ritmes i melodies vingudes del nord d'Àfrica, abraçant estils de música com el raï, reggae, funk, electro i rock psicodèlic embogit. Ha après a fer música fent-ne, acompanyat d'un grup d'amics que donen forma al grup Cheb Balowski, que pròximament editarà tres àlbums.\nPrèviament, durant la tarda, l’Espai Kesse acollirà dos tallers de cuina africana, un del Senegal i l’altra del nord d’Àfrica, i els resultats es podran compartir durant la degustació dels diferents plats del sopar.\nCom en anteriors ocasions, l’acte comptarà amb l’Escenari Obert, que acollirà les aportacions dels participants.\nCom funciona el ‘Yo Pongo’ Internacional\nLa dinàmica del ‘Yo Pongo’ Internacional és que tots els participants han de portar menjar per la quantitat de persones que els acompanyen, ja que així es pot mesurar més les quantitats de menjar. L’objectiu de l'activitat és crear un espai de trobada de forma lúdica amb persones de diferents països, a partir de la gastronomia i l’art.\nTambé hi participen 'Una finestra al món' (amb l’activitat Degustació de té Sahrauí) i Cooperació activa al camp de Tarragona i Terres de l’Ebre (amb l’activitat Cuina Senegalesa).\nEl 8è 'Yo Pongo' Internacional forma part de l'Estiu Cooperació i del Festival Sota la Palmera que s'estan desenvolupant aquest estiu. Per a més informació es pot consultar els webs www.tarragona.cat/cooperacio i www.tarragonajove.org.


Màster Internacional en Administració i Direcció d'Empreses (MBA) on-line per Fundación Universitaria Iberoamericana FUNIBER - educaweb.cat\nMàster Internacional en Administració i Direcció d'Empreses (MBA)\nEl Màster Internacional en Administració i Direcció d'Empreses (MBA) forma líders que sàpiguen enfrontar-se a aquest entorn cada vegada més versàtil i que aportin solucions en temps real. Desenvoluparan valors com la perspicàcia empresarial, habilitats multifuncionals que detectin i promoguin la interconnectivitat entre els departaments i / o projectes, pensament flexible, capacitat de resoldre problemes i habilitats per treballar en equips multiculturals. El programa té un enfocament pràctic i aplicat, i es focalitza en les habilitats humanes i de visió de negoci que són cada vegada més importants per a la gestió empresarial, de conjunt amb l'aprenentatge de coneixements i experiències orientats a la pràctica i l'acció. El Màster està titulat per la Universitat Europea de l'Atlàntic (Espanya), Universitat Internacional Iberoamericana (USA).\nEl programa de Màster Internacional en Administració i Direcció d'Empreses (MBA) es compon de 7 blocs o mòduls que agrupen 23 assignatures o matèries:\n1ª bloc: Estratègia i Gestió de Projectes\n1. Direcció i Planificació Estratègica\n2. Introducció a la Gestió de Projectes\n3. Planificació i Gestió de Projectes\n2n bloc: Projecte Empresarial\n5. Pla de Negoci\n3r bloc: Anàlisi Econòmic, Financer i Administratiu\n6. Administració i Direcció d'Empreses\n7. Direcció Financera\n8. Control i Gestió de Costos\n4t bloc: Màrqueting i Internacionalització\n9. Direcció de Màrqueting\n10. Investigació de Mercats i Estudis d'Audiències\n11 Màrqueting digital, E-Commerce i Branding\n12. Comerç Internacional i Integració Econòmica\n5è bloc: Gestió del Capital Humà\n13. Gestió Estratègica dels Recursos Humans\n14. Tècniques de Direcció i Lideratge Organitzacional\n15. Tècniques de Resolució de Conflictes i Negociació\n16. Tècniques de Direcció d'Equips de Treball\n17. Ètica Empresarial i Responsabilitat Social Corporativa\n6è bloc: Producció i Noves Tecnologies\n18. Gestió i Direcció d'Operacions\n20. Innovació, Desenvolupament i Investigació: Estratègies per Gestionar-\n21. E-business i la seva integració amb els Sistemes Corporatius de Gestió\n22. Business Intelligence i Gestió Documental\n7è bloc: Projecte Empresarial\n23. Projecte Final de Màster\nEgressats d'àrees empresarials; és el perfil més idoni, ja que compten amb les experiències d'estudi i bases teòriques apropiades per assumir aquest mestratge. Entre d'altres, podem considerar els llicenciats en administració general d'empreses, i també a titulats en finances, màrqueting o recursos humans\nEgressats d'àrees com enginyeria, economia o dret; els titulats en aquestes disciplines es consideren afins ja que compten amb una sòlida base que els servirà per assumir de forma adequada moltes matèries del mestratge.\nEgressats d'altres àrees; aquells llicenciats en qualsevol àrea que precisin de coneixements empresarials per posar en pràctica a les seves respectives professions.\nA Distància i amb campus virtual. La metodologia del Màster Internacional en Administració i Direcció d'Empreses (MBA) contempla les següents activitats acadèmiques: de l'Estudi personal. Casos Pràctics i Tallers. Projecte Empresarial. L'avaluació final del programa de Màster Internacional en Administració i Direcció i Direcció d'Empreses (MBA) serà calculada considerant una ponderació entre: La qualificació final de cada assignatura i activitats vinculades a la mateixa. La participació en els casos pràctics i seminaris. La qualificació dels projectes grupals. La qualificació del Projecte Final de Màster.\n24 mesos com a màxim.\nAportar a l'alumne visió global, estratègica i multidisciplinar, el que resulta clau per desenvolupar-se amb èxit en entorns internacionals i competitius. Aprofundir en el desenvolupament de les habilitats directives necessàries per a l'acompliment empresarial. Incentivar l'esperit innovador com a factor estratègic en la gestió d'empreses. Proveir d'eines per al correcte anàlisi financer, comptable i fiscal. Desenvolupar habilitats per a la gestió del màrqueting off i online. Reforçar la importància de la integració, cooperació i ètica dins de l'estructura de l'empresa. Generar un networking que resulti d'utilitat als participants.\nÉs requisit imprescindible per a l'obtenció del títol aprovar totes i cadascuna de les assignatures i els projectes.\nLes professionals que culminin de manera reeixida el programa de Màster Internacional en Administració i Direcció d'Empreses (MBA) de FUNIBER podran exercir les seves tasques en llocs com: del Director gerent Responsable d'estratègia de negoci del Director o gerent d'àrea Cap de projectes Gerent funcional Assessor o conseller Consultor d'estratègia empresarial\nCadascuna de les assignatures que componen el programa s'avalua mitjançant la realització d'un examen, ja sigui per via tradicional o en línia a través del campus virtual.


Teo Romero va destituir un regidor el 2013 que li va retreure irregularitats - Regió7\nTeo Romero va destituir un regidor el 2013 que li va retreure irregularitats\nSebas Leno diu que va denunciar els fets a la direcció del partit i el resultat va ser la seva destitució\nacn. santa margarida de montbui\n16·12·20 | 23:16\nEl PSC va destituir el regidor de Margarida de Montbui Sebas Leno, després que aquest denunciés al seu partit irregularitats en el sou de l´alcalde, Teo Romero. Leno va detectar irregularitats, l´any 2013, ho va parlar amb l´alcalde, però aquest li va negar tot i es va enfadar. Per aquest motiu, va decidir deixar el càrrec de tinent d´alcalde, i va conservar l´acta de regidor.\nLeno també va enviar una denúncia als llavors secretaris de Política Municipal i d´Organització del partit, Josep Mayoral i Esteve Terrades. Tots dos el van citar per parlar però, al cap de pocs dies, el PSC el va fer fora del grup municipal i també del partit. Teo Romero, en canvi, va continuar al capdavant de l´Ajuntament. En aquells moments, Romero era l´alcalde de Montbui, era també el president comarcal de la formació a l´Anoia (2001-2017) i tenia relació directa amb la direcció nacional del partit.\nAquestes suposades irregularitats a l´Ajuntament de Santa Margarida de Montbui no han estat investigades fins ara, però Teo Romero si que ha estat investigat i sentenciat per un delicte de malversació continuada quan era president del Fons Català de Cooperació al Desenvolupament (FCCD), càrrec que compatibilitazava amb l´alcaldia. El judici no es va arribar a celebrar ja que Teo Romero, que en mitjans de comunicació havia negat els fets, va admetre´ls en seu judicial desprñes d´un acord entre les parts. Romero va ser condemant a dos anys de presó queen principi no haurà de complir en no tenir antecedents penals, i quatre d´inhabilitació.\nSegons ha relatat Leno, l´acomiadament va ser «del tot improcedent», però no l´ha volgut fer el públic fins aquest moment perquè ara vol donar suport al regidor de l´Hospitalet de Llobregat Jaume Graells, que al juny va presentar la seva dimissió com a tinent d´alcalde per la «inacció» del govern municipal davant les presumptes irregularitats econòmiques al Consell Esportiu que ell mateix va denunciar a la policia, en un cas en el que també hi ha involucrada l´alcaldessa i presidenta de la Diputació de Barcelona, Núria Marín.


energia | Terra, aigua i racons\nEl Museu del Ter esta ubicat en el Passeig del Ter, 2, de Manlleu.\nLa seu del Museu del Ter és Can Sanglas, una antiga fàbrica de filatura de l’any 1841, situada en el punt on el canal industrial de Manlleu acaba el seu recorregut de prop de dos quilòmetres.\nInaugurat el 23 de juny de 2004, el Museu del Ter forma part del Museu Nacional de la Ciència i de la Tècnica de Catalunya, de la Xarxa de Museus Locals de la Diputació de Barcelona i de la Xarxa de Museus d’Osona.\nL’abril de 2013, el museu va canviar de nom i d’anomenar-se Museu Industrial del Ter amb l’acrònim MIT va passar a dir-se Museu del Ter.\nCan Sanglas, seu del Museu del Ter, és un edifici del municipi de Manlleu (Osona) protegit com a bé cultural d’interès local. Es tracta d’un edifici format per una nau, amb coberta a doble vessant, de planta i dos pisos. Les finestres s’obren de manera regular al llarg dels tres nivells de l’immoble. Aquestes presenten dovelles i arcs de descàrrega de totxo. Les finestres de segon pis són més petites. La teulada acaba amb un ràfec inclinat molt reduït aguantat per una biga de fusta, amb unes bigues entrecreuades que la sostenen.\nEls murs de la planta baixa estan construïts amb còdols irregulars lligats amb morter de calç. Les cantoneres de reforç són de pedra picada. Els pisos superiors, en canvi estan fets amb maons i arrebossat. Una de les parets laterals està reforçada amb una pilastra adossada.\nEn convertir-se en seu del Museu del Ter s’afegí un cos nou a l’edifici antic, alhora que es canvià la coberta, es milloraren els accessos i s’acondicionaren els espais interiors.\nL’antiga filatura de cotó de Can Sanglas és un element representatiu del desenvolupament industrial de Manlleu.\nAquesta fàbrica és documentada des de mitjan segle XIX, concretament des de 1841 i és una de les mostres més antigues de les primeres concentracions de fàbriques que s’instal·laven a la vora dels canals per aprofitar l’energia hidràulica.\nCan Sanglas és l’únic edifici fabril dedicat a la filatura que encara es conserva de tot el conjunt.\nDones rentant a la Canal industrial principis segle XX\nVa estar abandonada durant un temps i ara és la seu del Museu del Ter, inclòs dins la xarxa del Museu Nacional de la Ciència i la Tècnica de Catalunya.\nTenen un gran interès les infraestructures per a l’aprofitament de l’energia de l’aigua del Ter.\nEs tracta de dues turbines que usaven l’aigua de dos ramals diferents del canal industrial.\nEl Museu del Ter, a Manlleu (Osona), és un museu de territori i societat que es projecta sobre el territori més enllà de l’edifici i de les seves col·leccions, amb l’objectiu de posar en valor el patrimoni industrial i natural de la conca mitjana del riu Ter.\nEl Museu del Ter acull tres exposicions permanents\n“La fàbrica de riu”,\n“La societat industrial”\n“Els rius mediterranis”\nAmb el Centre d’Estudis dels Rius Mediterranis o CERM; i organitza exposicions temporals i activitats diverses per conèixer el singular procés d’industrialització de la zona i la biodiversitat del Ter i els altres rius mediterranis.\nAltres espais visitables del Museu del Ter fora de Can Sanglas són a més la Colònia de Borgonyà (Sant Vicenç de Torelló), que compta amb un Centre d’Interpretació, i la Colònia Rusiñol, a Manlleu.\nUs passo l’enllaç del Museu del Ter :\nRecull de dades : Viquipèdia i Museu del Ter\nLa Brutau, central elèctrica de Vilallonga de Ter\nLa Central elèctrica està a la sortida del poble de Vilallonga de Ter en direcció a Setcases, a la dreta de la carretera.\nJaume Brutau i Manent, gerent de la societat Sucesores de B. Brutau, a la tardor del 1907 va demanar autorització per instal•lar una línia de transport d’energia elèctrica des de la central de Vilallonga fins a la fàbrica que tenia establerta a Sant Jaume de Llierca.\nVa entrar en funcionament al 1909 i va ser una de les primeres centrals hidroelèctriques que van transmetre energia a llarga distància.\nL’extensió de la línia era de 32,469 m i la tensió elèctrica de transport seria de 25.000 volts.\nL’11 de novembre de 1911 es va començar a donar llum a Vilallonga i a altres poblacions.\nEl 1935 va passar a mans de la Hidroelèctrica de l’Empordà.\nJosep M. Moreno Lucas – 1981- Generalitat de Catalunya\nEl seu funcionament és molt senzill :\nagafa l’aigua del riu Ter al poble de Setcases, situat més amunt, i per un canal, la transporta fins a Vilallonga.\nA Vilallonga la fa baixar a través d’un tub, aprofitant el desnivell i la força de caiguda de l’aigua per fer moure les turbines i produir l’energia, que es transmet pels cables de la línia elèctrica.\nJosep M. Moreno – 1981- Generalitat de Catalunya\nUs passo més dades d’aquesta Central Elèctrica del Consorci del Ter :\nLa Central elèctrica Brutau és un edifici del municipi de Vilallonga de Ter que forma part de l’Inventari del Patrimoni Arquitectònic de Catalunya.\nRecull de dades : Consorci del Ter, Ajuntament de Vilallonga del Ter i Viquipèdia.


El PSIB-PSOE lamenta que el PP no aprofiti la sentència del Cas Nóos per demanar perdó i tornar els doblers furtats a tota la ciutadania\njuny 12 El PSIB-PSOE lamenta que el PP no aprofiti la sentència del Cas Nóos per demanar perdó i tornar els doblers furtats a tota la ciutadania\nEl PSIB-PSOE ha valorat la sentència del Cas Nóos feta pública pel Tribunal Suprem, amb la qual "es constata el que tothom sospitava, com és que la corrupció era un fet generalitzat fins el PP".\nAixí ho ha afirmat el portaveu del Grup Parlamentari Socialista, Andreu Alcover, qui ha recordat com fa dues setmanes coneixíem la "dramàtica" sentència del cas Gürtel, ahir la peça del cas valencià i avui la confirmació de la sentència del cas Nóos.\nEn aquest sentit, el portaveu socialista ha lamentat que el PP "hagi perdut l'oportunitat de demanar perdó i tornar els doblers furtats a tota la ciutadania", insistint en què són aquestes dues coses les que és imprescindible que facin els populars.\nDe fet, Alcover ha criticat que "ara el PP rebutja i ni tan sols anomena al seu expresident Jaume Matas, però quan governava era omnipresent".\nFinalment, el portaveu del Grup Parlamentari Socialista ha celebrat "la bona feina del PSIB-PSOE i d'Antoni Diéguez", ja que va ser l'aleshores diputat dels socialistes el que va denunciar aquest greu cas de corrupció, qui "a base de demanar informació i d'insistir sobre una sèrie d'irregularitats que podien ser delictives ara veim com es confirma tot el que va denunciar".\nA partir d'ara, Alcover espera que "amb aquesta sentència s'obri una nova forma de fer política en la qual la corrupció quedi extirpada".\nEl Parlament aprova la Llei de Projectes Industrials Estratègics per “recuperar el sector industrial de Balears”\nVicenç Thomàs: “Arribam a les eleccions amb estabilitat, solvència i havent fet la feina que vàrem prometre”\nEl PSOE aprova per unanimitat unes llistes “per guanyar les eleccions a Balears”\nEls socialistes de Felanitx presenten la campanya #FelanitxSomTots, amb la qual surten a guanyar les eleccions des del convenciment que el municipi tornarà a tenir un batle socialista\nEl PSIB-PSOE ultima el document marc de la Conferència Política amb "solucions per seguir millorant la vida de la gent i avançar en el camí de progrés que vàrem començar fa quatre anys"


La reindustrialització, oportunitat per a la transició cap a la nova economia | política&prosa\nLa reindustrialització, oportunitat per a la transició cap a la nova economia\nLa nova revolució industrial suposa un canvi que requereix uns forts components de digitalització, inversió en I+D+i i formació\nVista aèria de La Zona Franca de Barcelona.\nPere Navarro 03 febrer 2021\nLa indústria sempre ha tingut un paper rellevant en l’economia catalana des que les primeres fàbriques es van instal·lar al territori durant el segle XIX. Tot i que l’evolució de la societat ha portat cap a un model econòmic basat en els serveis, Catalunya segueix concentrant el 23 % del sector de tot Espanya i en representa el principal nucli industrial.\nEl sector industrial ha seguit jugant un paper important per a la comunitat autònoma. Fins i tot després que els Jocs Olímpics de Barcelona del 1992 convertissin la capital catalana en un referent per la seva oferta turística, i que amb el pas dels anys totes les activitats al voltant del turisme fossin cada vegada més extenses, la indústria segueix suposant actualment una aportació del 20 % a l’economia i genera el 16 % de l’ocupació. Les dades encara milloren si es té en compte el que es coneix com la servindústria. En aquest cas, la meitat de l’economia catalana estaria lligada al sector industrial.\nLa indústria ha aconseguit mantenir a Catalunya més pes que a la majoria de les grans economies de la zona euro, on la mitjana se situa per sota del 20 %. D’altra banda, també és rellevant la manera com el sector ha aconseguit especialitzar-se, una evolució que li ha permès posicionar-se com un referent de la indústria química i els productes farmacèutics, principalment.\nEn els darrers anys hem viscut un debat intens sobre el rumb que hauria de prendre la indústria a partir d’ara per adaptar-se a un món en constant evolució. Iniciatives diverses de col·laboració entre els sectors públic i privat s’han orientat a donar suport a les empreses concretes en aquest procés tan decisiu per al futur del sector.\n2021-02-27T16:12:13+01:00 Pere Navarro|\nÉs delegat de l’Estat al CZFB.


EP BALAGUER: de juny 2017\nEl passat divendres 23 de juny els nens i nenes de la llar d'infants ja estaven preparats per fer la seva sortida anual al Parc de bombers. L'autobús els va acompanyar fins al parc del Sant Crist perquè gaudissin d'un esmorzar en plena natura i d'una estona d'esbarjo. Amb la panxa ja plena es van dirigir al Parc de bombers on els van rebre amb molt d'entusiasme.\nEn primer lloc un dels bombers els va ensenyar el camió escala. L'escala es va estirar i va pujar a munt, molt a munt i, tot seguit es van emprovar alguns dels cascs dels bombers. També, vam poder veure la indumentària necessària per fer la seva feina. Els nens/es van observar l'helicòpter de ben a prop i es van fer algunes fotografies. Perquè no paressin les emocions, tots van pujar i donar un tomb en el camió de bombers mentre feien sonar la sirena. Finalment i per fer la sortida més refrescant, els bombers els van ruixar amb les seves mànegues d'aigua!\nLa Montse Pujol i l'Anna Gasull, alumnes de 3r de primària, han estat guanyadores del concurs "Comentaris Exploradors". En aquest concurs es trien aquells comentaris més divertits, enginyosos i/o crítics que escriuen els nens i nenes exploradors de totes les Escoles Pies de Catalunya. Enguany la participació al concurs ha estat molt alta, més de 1400 comentaris d'alumnes de les diferents escoles. Si voleu llegir els seus comentaris aquí teniu l'enllaç.\nEnhorabona a les dues!!!!


Possible naufragi d'un centenar de persones davant Líbia\nALERTA D'ALARM PHONE\nUn pescador explica que va socórrer tres nàufrags entre diversos cadàvers flotant\nRoma - Dilluns, 19/08/2019 - 21:31\nEl servei telefònic posat a disposició dels migrants que proven de creuar Europa "Alarm Phone" ha alertat aquest dilluns que diumenge un pescador va socórrer tres persones d’un naufragi davant les costes de Líbia, on podrien haver mort més d’un centenar de persones.\n"Naufragi al Mediterrani. Ahir un pescador ens va dir que una barca va bolcar davant Líbia. Diu que va salvar tres persones i va veure molts cossos. Els supervivents parlen de més de 100 persones a bord", va escriure l’organització a la xarxa social Twitter. Va matisar que no hi ha confirmació de la notícia, tot i que tem "una altra tragèdia".\nDe forma paral·lela, el barco de l’oenagé espanyola Open Arms continua bloquejat en aigües italianes, davant les costes de l’illa de Lampedusa, amb 107 migrants a bord, a l’espera que les autoritats europees els donin una solució.\nL’organització ha plantejat avui la possibilitat que aquestes persones siguin transferides a Catània (Sicília) i d’allà traslladades amb avió a Espanya, que ha ofert rebre-les, ja que el ministre de l’Interior italià, Matteo Salvini, es nega a autoritzar el desembarcament a Lampedusa.\nTambé l’Ocean Viking, contractat per Metges Sense Fronteres (MSF) i SOS Méditerranée, espera en aigües internacionals al Mediterrani amb 356 migrants a bord que les autoritats europees li autoritzin atracar en un port\nTemes: Líbia Naufragis Proactiva Open Arms


Obres els dipòsits o com treure la pols a l'oblit - El Temps de les Arts\n12 nov. 2020 per Blai Marginedas\nAl Museu dels Sants d’Olot podem veure l’obra Fer el cap gros, de l’artista Oriol Vilapuig. Aquesta obra forma part del projecte curatorial Obres els dipòsits, seleccionat per Transversal Xarxa d’activitats culturals i que ha anat a cura de Frederic Montornés.\nComissari: Frederic Montornés\nExposicions i activitats a Figueres, Manresa, Mataró, Girona, Granollers, Olot, Reus, Sant Cugat del Vallès, Tortosa i Vilanova i la Geltrú\nDiverses dates compreses entre el 22 d’octubre i el 5 de gener\nMés informació a www.txac.cat\nDespertar els dipòsits dels museus i alliberar algunes de les peces que han restat oblidades ha estat una constant en l’art contemporani de les darreres dècades. Amb aquest gest, molts artistes han volgut proposar altres relats al marge de la història hegemònica de l’art que, fins i tot, posessin en qüestió la seva oficialitat. Però fer servir obres guardades als dipòsits museístics també és una forma de donar-los nous usos simbòlics, interrogar-les des d’una mirada contemporània i, per tant, treure’ls la pols de l’oblit.\nEl projecte Obres els dipòsits, a cura de Frederic Montornés, va ser el projecte seleccionat en el concurs de comissariat de Transversal Xarxa d’activitats culturals l’any 2019. Per a qui no la conegui, Transversal és un consorci que aplega deu ciutats mitjanes de Catalunya que tenen la voluntat de col·laborar en l’àmbit de la Cultura.\nLa idea parteix de l’interès de Montornés per fer una exposició al voltant de les obres que podem trobar catalogades als magatzems dels museus. Amb aquesta premissa, escull deu artistes, els adjudica una de les ciutat pertanyents a Transversal i els demana que visitin els dipòsits dels museus locals, elegeixin tres peces i generin un projecte amb una de les obres triades.\nEntrevista a Frederic Montornés.\nSegons explica Montornés, la idea d’aquest cicle li rondava pel cap des que l’any 2014 va veure l’exposició Maniobra de Perejaume, en què l’artista ja treballava amb material del fons del MNAC. El 2018, també al MNAC, Francesc Torres plantejava una exposició que repetia l’experiència de treballar a partir del catàleg del MNAC. Finalment, la proposta Almacén, el lugar de los invisibles del Museo Nacional de Escultura de Valladolid seria el darrer referent que acabaria d’animar Montornés a tirar endavant Obres els dipòsits.\nLa principal diferència que trobem entre aquests tres referents i Obres els dipòsits és la deslocalització pel territori i el treball amb museus que moltes vegades només són coneguts pel públic de proximitat. Tot i així, aquests espais tenen un paper transcendental; són una via d’iniciació a l’art i, a més, ajuden a vehicular la història de cadascuna de les ciutats i a preservar-ne el patrimoni.\nFer el cap gros, d’Oriol Vilapuig. Fotografia de Frederic Montornés.\nUna de les propostes que forma part d’Obres els dipòsits és Fer el cap gros, d’Oriol Vilapuig. Aquesta peça parteix del treball de Vilapuig amb el fons del Museu dels Sants d’Olot, un museu que, malgrat estar dedicat a la producció artesanal d’imatgeria religiosa –gremi que, en un passat, va donar renom a la ciutat d’Olot–, també conté un important catàleg d’imatgeria popular. Vilapuig recull un comentari fet per Goethe després de visitar el Carnaval de Roma, en què l’escriptor constata que la capacitat transgressora es desnaturalitza i festes com el Carnaval deixen de ser viscudes per passar a ser observades, fet que els fa perdre el seu caràcter de ritus social i les converteix en simples espectacles.\nSegons Vilapuig, les cercaviles de gegants, capgrossos, nans, dracs i altres bèsties ha patit també aquest procés de desnaturalització i ha esdeveningut cultura catalana patrimonialitzada, mentre que inicialment la funció simbòlica que perseguien era representar els conflictes del seu temps de manera transgressora.\nAmb aquesta premissa, Vilapuig crea un audiovisual on podem veure les ombres de diverses figures de cartró pedra. La filmació projectada sobre un llençol ens convida afegir-hi la nostra ombra per interactuar amb les figures. Tot i que l’espai que crea Vilapuig permet la interacció de l‘espectador amb les figures, el dispositiu no és capaç de reflectir l’esperit original de les festes populars.\nUna altra de les propostes que formen part d’aquest cicle és l’acció que va presentar Anna Dot a Girona, a la capella de Sant Nicolau. Per fer la seva performance, Dot va visitar el Museu d’art de Girona i es va interessar per tres peces que van acabar dirigint-la a un llibre del segle XVIII, gravat per Pablo Minguet Yrol que porta per títol Engaños a ojos vistas, y diversion de trabajos mundanos (…), del qual va triar un capítol dedicat a trucs de màgia fets amb mocadors que, segons l’autor, “fins i tot les dones poden fer”.\nL’acció de Dot va comptar amb el suport de l’actriu i ballarina Alba Sanmartí i va consistir a representar els sis trucs del capítol, però sense utilitzar els mocadors. D’aquesta manera, la il·lusió òptica quedava desactivada i l’observació dels espectadors es dirigia cap a les mans de les dues performers, que posaven d’evidència la mecànica del truc.\nAnna Dot i Alba Sanmartí durant la performance Otro modo de hacer juegos con las manos manos.\nFotograma de la gravació a càrrec de Cultural Rizoma.\nLa intenció de construir un cicle expositiu a partir d’unes instruccions ha fet que, tant la mirada cap al dipòsit com els resultats exhibits, hagin estat d’allò més diversos. Un exemple d’aquesta varietat és la proposta de Martí Anson, a qui se li va encarregar de treballar amb el Museu del Joguet de Catalunya i el Museu de l’Empordà, ambdós a Figueres. Quan es va posar a treballar en la proposta, l’artista es va trobar davant de la impossibilitat de triar tres obres d’un catàleg de més de tres mil. Per aquest motiu, l’artista va decidir deixar la seva tria en mans de l’aleatorietar, i va fer la selecció de peces de forma atzarosa, a través d’un programa informàtic.\nLa peça d’Anson ens presenta un projecte críptic, que posa de relleu com l’acumulació d’obra –o dades– que trobem en qualsevol arxiu acaba essent d’inabastable. L’obra també ens demostra la frustració que podem arribar a sentir davant de la infinitat de relacions i decisions que podem prendre amb el material d’un arxiu. Per aquest motiu, l’artista decideix presentar solament els números de catàleg de les peces seleccionades, al cosa que converteix en críptic i buit el sistema de catalogació. La peça final consta d’una publicació i un vinil on es descriuen les obres en hongarès i àrab, i que encara en fa més difícil la lectura per part del públic.\nEntrega de la publicació 01221 / 13842 per part de Martí Anson a Josep Maria Joan i Eduard Bech, directors del Museu del Joguet i del Museu de l’Empordà respectivament. Fotografia de Frederic Montornés.\nCom es pot veure, Obres els dipòsits és un projecte divers, en què cada artista proposa una mirada diferent sobre els dipòsits museístics. Es tracta d’un projecte interessant però que és difícil de seguir; el fet que les obres s’exhibeixin en els diferents museus, afegit a la dificultat actual de desplaçar-se pel territori, impossibilita poder veure’l en la seva totalitat. Malgrat no poder aprofundir en cada una de les obres, no vull acabar l’article sense mencionar que en el projecte també hi han participat Marla Jacarilla a Reus, Regina Giménez a Sant Cugat del Vallès, Mariona Moncunill a Manresa, Ignasi Prat a Granollers, Lúa Coderch a Mataró, Èlia Llach a Vilanova i la Geltrú, i Òscar Holloway a Tortosa.\nFotografia de L’àlbum de visites, de Regina Giménez a la Casa Aymat a Sant Cugat del Vallès.\nFotografia de Frederic Montornés.\nGraduat en Art i Disseny he desenvolupat la meva carrera professional entre la gestió cultural contemporània i popular, el disseny gràfic i el comissariat i la reflexió cultural.\nTambé he format part de col·lectius artístics com Morir de Frío i Supterranis.\nBlai Marginedas: darrers articles (Veure-ho tot )\nGoula, el joc de la memòria - 26 febr. 2021\nAls peus de la muntanya – Festival de Cinema de Muntanya de Torelló - 22 gen. 2021\nNit de Reis - 05 gen. 2021\nBoltanski, mite i memòria Art i utopia: l’Europa d’entreguerres. Paul Daly. La transformació de la natura. Isaki Lacuesta, la censura i la prohibició en la història de la democràcia espanyola\nEtiquetes Anna Dot, Bòlit centre d'art contemporani de Girona, Frederic Montornès, Museu del Joguet de Figueres, Oriol Vilapuig Navegació per les entrades\nArticles relacionats amb Museu del Joguet de Figueres


Una discoteca de Lloret i el camp del Girona, possibles objectius d'atacs - Diari de Girona\nUna discoteca de Lloret i el camp del Girona, possibles objectius d'atacs\nUn detingut informa d'un altre grup terrorista francès que pretenia atemptar al municipi selvatà\nefe / ddg 08.08.2018 | 01:01\nEls terroristes del 17-A es van inspirar en l'atemptat del 2015 a la sala Bataclan, a París, i van fixar com a possibles objectius discoteques de Lloret de Mar, Barcelona i Sitges, a més de festivals com Benicàssim, per considerar-los exemples de la forma de vida occidental que distreu els musulmans de les seves «verdaderes preocupacions».\nA partir de l'anàlisi d'un mòbil trobat a les ruïnes del xalet d'Alcanar els investigadors recullen nombroses recerques d'aquest tipus que els terroristes van començar a fer el 8 d'agost. En concret, van buscar l'aforament de Colossos de Lloret, de 1.800 persones, semblant a Bataclan.\nLa possibilitat de Lloret com a objectiu terrorista es reforça amb el testimoni de Mohammad Houli, un dels presumptes terroristes empresonats que va sentir com tres membres de la cèl·lula comentaven que un altre grup a França tenia pensat entrar a Espanya per Andorra i atemptar al municipi selvatà. Houli, que va sobreviure a l'explosió a la casa d'Alcanar, va dir a la presó que volia explicar una sèrie de coses que no havia dit a la Policia perquè tenia «por per la seva família». En la seva declaració va dir que l'objectiu «principal» de la cèl·lula de Ripoll era la Sagrada Família de Barcelona, però que havia sentit que un altre grup pensava atacar Lloret. Segons el seu relat, Younes Abouyaaqoub i Omar Hychami van estar a casa seva després d'un viatge a Marsella i a París. Amb ells, se'n va anar a Alcanar, on va sentir una conversa sobre dos homes que anaven a França i Bèlgica i es movien amb l'imam de Ripoll. Els va sentir dir «que l'imam en coneixia un altre que tenia un grup com nosaltres, de 8 o 9 persones. Aquell era de França i pensava passar a Espanya per Andorra, comprar armes i atemptar a Lloret. Volien atemptar contra l'Ajuntament i la Policia», va dir. No tenia més detalls, ni sabia si seria una acció coordinada.\n43 recerques de la Sagrada Família\nEls terroristes de la cèl·lula de Ripoll van fer 43 recerques a Internet sobre la Sagrada Família en només mitja hora, a més de consultar «monuments bonics a Barcelona» o «tot sobre el Betis vs. Barcelona».\nAixí es detalla en un informe dels Mossos, on els investigadors conclouen que els terroristes pretenien atemptar «de forma imminent», potser el cap de setmana del 19 i 20 d'agost. L'explosió del xalet d'Alcanar, però, va precipitar els fets i els va obligar a actuar a la desesperada.\nDes del mateix mòbil investigat també es van fer consultes sobre estadis de futbol com el del Girona i l'Espanyol, a més del Camp Nou. Unes recerques fetes del 14 al 16 d'agost, la vigília de l'atemptat.\nL'imam va mantenir 4 entrevistes policials mentre era a la presó. Comarques\nRipoll tindrà un Pla Educatiu d'Entorn i introduirà l'àrab a les extraescolars. Comarques


Carrefour obri el seu primer supermercat sense personal\nCarrefour inicia un nou camí amb el supermercat sense caixers que i que segueix l'exemple d'Amazon\ndivendres, 17 de setembre 2021 - 14:44h\nEls supermercats autònoms estan cada vegada més prop de substituir als establiments tradicionals. Són moltes les cadenes que es troben en fase de desenvolupament d'este nou tipus d'experiència de compres. Apostar per establiments físics sense la presència de treballadors, amb l'estalvi que això comportaria, és la base principal del futur de la majoria de les empreses del sector.\nCarrefour és un supermercat que sol tindre caixes de cobrament en les quals el client s'encarrega de passar els productes pel lector i del procés de pagament. Este gegant també ha obert ara un nou establiment d'este tipus, sense cap empleat a la vista.\nLa notícia s'ha conegut a través de LSA Commerce Connecté: Carrefour ha obert un supermercat sense caixers en el centre comercial Mall of the Emirates situat en Dubái. El funcionament és el que ja coneixem de casos anteriors.\nAccés mitjançant el telèfon mòbil i 97 càmeres\nPer a obtindre l'accés a l'establiment de Carrefour, els clients hauran de comptar amb un compte en l'aplicació per a telèfons mòbils de Carrefour vinculada a una targeta de crèdit.\nPer a entrar, esta aplicació manarà una clau, en format codi QR, que s'haurà de passar per l'escàner de la botiga. Una vegada dins del local de Carrefour, tan sols haurem de realitzar la nostra compra com la faríem habitualment.\nEl primer supermercat autònom de l'empresa francesa disposa de més de 1.300 referències perquè puguem omplir el nostre carro de la compra.\nUna altra de les diferències respecte a l'experiència de compra tradicional és que en finalitzar la nostra selecció de productes no haurem de passar per cap línia de caixes registradores.\nPer contra, es procedirà a abandonar la botiga amb la nostra bossa d'anar a comprar, després de la qual cosa es rebrà un missatge en l'aplicació del nostre mòbil on se'ns agrairà la nostra visita. Això es deu, al fet que este nou sistema de compra disposa de fins a 97 càmeres distribuïdes per tota la botiga.\nEstes seguiran al client mitjançant els seus algorismes de processament d'imatges basats en l'aprenentatge automàtic en temps real.\nEls enginyers d'Alfi han desenvolupat un sistema d'intel·ligència artificial que rastreja la silueta del cos de cada client. De fet, els vídeos d'esta mena d'establiments no són revisades per cap treballador llevat que ocórrega algun tipus de problema.\nEste tipus de supermercats autònoms estan cada vegada més estesos a nivell mundial. Un dels pioners va ser la companyia Amazon, el qual mitjançant Amazon Go va obrir les portes d'una revolució com mai abans en el sector.\nTal com ha incorporat Carrefour en el seu primer supermercat autònom, la majoria d'estos establiments compten amb algorismes i sensors d'intel·ligència artificial, els quals realitzen el seguiment dels consumidors i el pagament es realitza a través de rebut digital en l'aplicació corresponent.\n"Alfafar llança la setena edició de la seua guia comercial" "Baixa el preu de la llum, però continua triplicant al de fa un any"


Marilina és el motor darrere d’aquesta delegació, supervisant tots els projectes, gestionant subvencions i delegant tasques a empleats i voluntaris. Forma part de diverses Comissions de treball amb administracions públiques i està a la teva disposició per atendre’t en tot allò que necessitis.\nCom a psicòloga especialista en atenció a les víctimes i en dol, t’acompanyarà en tot allò que necessitis. A més coordina l’àrea de psicologia en l’àmbit nacional i els grups d’ajuda a les víctimes\nLilo Villasante – Delegat\nL’Ilidio (conegut per tots com Lilo) és una persona dedicada i implicada cent per cent a l’associació. Sap molt bé el que implica ser víctima de la violència viària, ja que ho ha viscut en primera persona. Qualsevol suport soque necessiteu, estarà a la vostra disposició per donar-vos l’atenció i l’ajuda que requeriu.\nLaura, atén a tots els dubtes i preguntes concretes sobre l’ONG, vinguin de víctimes d’accidents de trànsit, representants de mitjans de comunicació, o entitats interessades a col·laborar amb nosaltres. Realitza els projectes de prevenció adreçats als centres educatius. Especialitzada en intervenció psicosocial,’ també ajuda a col·laborar en els grups d’ajuda a les víctimes. Gestiona diferents projectes com el “Permís per Punts” i “Riure, una nova forma de viure”. Qualsevol cosa que necessitis estarà a la teva disposició i encantada d’oferir atenció.\nSara Antón – Psicòloga\nSara s’encarrega d’aportar idees innovadores a l’entitat i coordinar el projecte de les exposicions itinerants i els tallers de mobilitat en les escoles i dóna suport en totes les activitats de l’entitat. Es impolsora del projecte la mobilitat es cosa de tots, on es vincula el col·lectiu d’infants i gent gran. La trobaràs a la teva disposició per a tot allò que necessitis.\nCarlos Amoretti – Col·laborador\nCarlos ajuda a gestionar alguns dels nostres projectes. Inquiet, sempre està pensant en nous projectes, aportant idees brillants per a la captació de fons i l’execució de les activitats.


Adéu als exàmens de setembre a l'ESO\nGrups d'alumnes a les portes de l'Institut Doctor Puigvert de Barcelona, ahir a la tarda.\nEnsenyament anuncia la supressió dels exàmens de setembre a l'ESO\nLa conselleria comunica als representants de les direccions dels centres que la mesura entrarà en vigor aquest curs\nLa convocatòria extraordinària de setembre es manté de moment al Batxillerat, tot i que se n'estudia la seva continuïtat\nSet anys després que la Conselleria d’Ensenyament reinstaurés els exàmens de recuperació de setembre a l’educació secundària, el Departament ha decidit suprimir novament aquesta convocatòria d’avaluació extraordinària a l’Educació Secundària Obligatòria (ESO) ja per a aquest curs, alhora que manté en stand by la decisió pel que fa al Batxillerat.\nEl que el 2011 la llavors consellera, Irene Rigau, va presentar com una iniciativa estrella d'un pla per frenar el fracàs escolar i incrementar el percentatge de titulats a l'ESO, ha estat ara reconsiderada per l'equip que encapçala l'actual conseller, Josep Bargalló. Ensenyament creu que aquesta mesura, que ja va ser molt qüestionada en el seu moment, deixa de tenir sentit en el marc del nou model d'avaluació per competències que s'ha implantat aquest curs.\nMANTENIR LA 'COHERÈNCIA'\nLa modificació es va donar a conèixer a finals del mes passat en una reunió de la Junta Central de Directors d’Ensenyament, on el secretari de Polítiques Educatives, Carles Martínez, va justificar davant els representants territorials de les direccions dels centres educatius públics de secundària la conveniència de la mesura per mantenir la “coherència” amb la nova ordre d’avaluació a la secundària.\nAquest nou sistema, que desenvolupa l’ordre que es va publicar al mes de juliol, potencia l’avaluació contínua de l’alumnat i, sobre el paper, relega els exàmens a un segon pla a l’hora de mesurar els coneixements adquirits. Partint d'aquesta lògica, no es considera coherent que un alumne que no hagi estat capaç d'assolir les competències associades a una assignatura al llarg del curs pugui "recuperar-les" al setembre amb la superació d'un examen.\nLES DIRECCIONS DELS CENTRES CRITIQUEN LES FORMES\nMalgrat compartir en bona part aquest raonament, les direccions dels centres de secundària consultades no han estalviat critiques a la decisió, pel fet que arriba un cop el curs ja ha començat i obliga a reformular les programacions anuals dels centres, en un moment d'especial complexitat en què encara estan familiaritzant-se amb els nous criteris d’avaluació.\nEn el breu comunicat que la Sotsdirecció General de la Funció Directiva de Centres Docents va enviar als representants de la Junta Permanent de directors l’endemà de la reunió on es van donar a conèixer aquests canvis, s’explicita que, donat que la decisió afecta el calendari actual publicat, “properament es procedirà a les modificacions de les instruccions necessàries”. És a dir, que perquè la mesura entri oficialment en vigor, hi ha d'haver prèviament una modificació de les instruccions d’inici de curs.\nL'APLICACIÓ AL BATXILLERAT, PENDENT\nEn la mateixa missiva, tal com es va comentar en la reunió, s’afirma que la supressió de la convocatòria extraordinària de setembre en l’etapa del Batxillerat, “s’està estudiant”, però “en cap cas no seria d’aplicació en el curs actual”.\nEl text no fa cap al·lusió, en canvi al fet de si hi haurà o no convocatòria extraordinària d’avaluació a l’ESO a finals de juny, tornant, així, a la situació que hi va haver entre el 1995 (quan es van traslladar a juny els exàmens de recuperació de setembre a l’ESO i el Batxillerat després de l’aplicació de la LOGSE) i el 2012, quan la conselleria liderada per Irene Rigau va reinstaurar les recuperacions de setembre.\nEl sistema d'ajuts vol adaptar-se\na les necessitats de l'estudiant\nUn de cada tres estudiants de la\nUVic-UCC es beneficia d'una beca\nUn terç dels estudiants de la Universitat de Vic-Universitat Central de Catalunya (UVic-UCC) rep una beca. El ventall d'ajuts, que no són excloents entre ells, és molt ampli i, més enllà de la beca general del Ministeri d'Educació, n'hi ha que van adreçades a col·lectius o titulacions concretes.\nEls que opten al doble grau d'Educació Infantil + Educació Primària, amb menció en Llengua anglesa, per exemple, poden obtenir un descompte del 40% de la matrícula. Amb les beques Sí-Sí: Estudio i Treballo, l'estudiant realitza, a temps parcial, una feina remunerada relacionada amb els estudis que cursa. La mateixa UVic-UCC disposa d'una trentena de places retribuïdes per dur a terme pràctiques no curriculars en les seves dependències.\nLa universitat ha incorporat aquest curs una nova modalitat d'ajuts, reservada als que estiguin empadronats a la comarca d'Osona: 12 beques de 2.000 euros, provinents del fons Modolell-Calderó, per a estudiants amb dificultats econòmiques per poder continuar amb els estudis.


Treballs de prevenció d'incendis al Massís de Cadiretes | Ambientalia Jardineria - Obra civil - Forestal - Gestió ambiental\nHome Actualitat Actualitat Treballs de prevenció d'incendis al Massís de Cadiretes\nLa obra que estem realitzant, des de el mes de Setembre, al Massís de Cadiretes, ha estat visitada per les Jornades silvícoles que organitza cada any el Consorci Forestal de Catalunya y que porta el nom d’uns dels millors silvicultors que hem tingut a Catalunya, l’Emili Garolera. Aquestes Jornades consisteixen en la participació de professionals del sector com enginyers, rematants, empresaris, propietaris forestals, etc., aquesta Jornada concretament tractava sobre la redacció i execució d’aquest PPP pràcticament pioner en el món forestal on han intervingut, tècnics, bombers i gent de la zona, per poder elaborar diferents mesures de prevenció d’incendis el més efectives possible.\nEn aquestes Jornades es van explicar diferents aspectes sobre els motius de la execució de les franges de seguretat, les franges de protecció i les franges de visibilitat. La Jornada va visitar varies zones on hem realitzat o estem realitzant treballs, concretament es va visitar la zona de Cal Coix, Mas Llagostera i camí de Can Mundet, entre d’altres.\nA partir del 15 de març està prohibit fer foc al bosc o a menys de 500 metres d'aquest. A mesura que s'acosta l'estiu, el risc d'incendi augmenta.\nEn els treballs que estem realitzant en el Massís de Cadiretes intentem triturar al màxim les restes vegetals en les franges estratègiques i perimetrals de la zona, per això hem posat recursos mecànics en l'obra, tant propis com externs per a una millor eliminació de restes. Disposem d'un segon tractor forestal amb rodes d'oruga, amb una desbrossadora de la marca Ventura a la part posterior de 15 martells nous flotants amb el qual podem passar entre els arbres sense ferir-los i triturar totes les restes vegetals que hem tallat. De la mateixa manera, els propietaris forestals ja comencen a retirar la fusta comercial de la zona, com per exemple a la finca de Can Llagostera, amb ajuda d'un auto-carregador. Aquesta fusta es destinarà principalment a la fabricació de paper i algun moble.\nEl mes de setembre va començar l'obra de treballs de prevenció d'incendis al PPP al Massís de Cadiretes en la seva segona fase. És una obra per a Forestal Catalana. Aquesta obra consisteix en la realització de franges estratègiques a la zona de prevenció d'incendis forestals.\nEs realitzen zones de baixa combustibilitat en àrees crítiques on en cas d'incendi forestal, aquest pot augmentar d'intensitat. Aquestes franges serveixen per reduir la intensitat en cas d'incendi també en les zones d'ancoratge per a equips d'extinció.\nLes actuacions principals consisteixen en treballs silvícoles realitzant una aclarida de peus fins arribar a una densitat aproximada de 150-200 peus/Ha, eliminant la continuïtat vertical i horitzontal de la vegetació per dificultar la propagació de l'incendi segons les directrius del Pla de Prevenció de la zona. En aquests casos sempre es prioritzen les espècies menys piròfites i rebrotadores, com són les alzines, sureres, roures, etc.\nAmb aquesta actuació no es pretén protegir una urbanització (com en la majoria de franges), sinó que es busca aturar un possible incendi de grans proporcions.\nDe moment s'han realitzat una gran part de franja de les aproximadament 140 hectàrees en què consisteix el projecte.